[23] J- S. TAVARES : CECIDOLOGIA REGIONIS ZAMBEZIAE I 5 I 



magna, pilis longioribus et densioribus quam superficies externa 

 obsita, pariete angusto, mcmbranaceo, circumscribitur. 

 Auctor cecidii Eriophyes mihi haud notus. 



Terminalia sericea r> u i c h. 



Nomen vulgare : Gunono pequeno. In Lourenço Marques: 

 Nkonono. — Arbor, cujus cortice, procul dúbio tannino referto, 

 utuntur indigenae ad coria maceranda. 



i8. Cecidium (Tab. x, fig. 8; Tab. xi, íig. 3 ; Tab. xii, íig. 7). 

 — Crassitudo globosa, quandoque sphaerica (Tab. xe, fig. 3), glabra, 

 sita in extremitate virgarum, magnitudine varia (diam. 15 mm. at- 

 tingere potest), foliis ornata eo quod ibi internodia sint contracta. 



Textura cecidii durissima, in qua variae sunt cellae larvales 

 (Tab. XI, fig. 3), rectae vel curvae, satis longae, angustae. Lar- 

 vae solitariae. 



Auctor cecidii probabiliter Papilio. 



19. Cecidium (Tab. x, fig. 17; Tab. x[, fig. lõ). — Crassitudo 

 fusiformis, magna (longitudo 30 mm., latitudo I5-20 mm.), glabra, 

 multoties rhytidomate subnigro, in squamas deciduo, ornata, sita 

 in médio virgarum. 



Cella larvalis magna (Tab. xi, fig. ló), sine pariete próprio, in 

 textura durissima excavata. 



Larva solitária, quae metamorphosi in cecidio gaudet. 



Auctor cecidii Papilio, haud notus, qui evolat ostiolo rotundo 

 patefacto fere in extremo cecidio (Tab. x, fig. 17). 



20. Cecidium (Tab. xi, fig. I, 2). — Permagnum, globosum, vel 

 aliquantum coni inversi truncum imitatum, ut perspicere in figu- 

 ra potes, quandoque et massa informis ; assurgens e lateribus vir- 

 garum, ut plurimum non ex axiilis ; colore perbruneo, si fidem 

 adhibere velis exemplaribus siccis et vetustis, qualia in Tab. xi 

 pinguntur ; superficie exteriore íbliolis parvis, densis, angustis, 

 obsita, quod quidem ostendit cecidium esse e ramulis transforma- 

 tis et prodeuntibus quasi e gemmulis adventitiis. Magnitudo valde 

 varia, nonnunquam malum vel pyrum médium imitata. Cecidia 

 vetusta, absque foliolis, cecidium- vetus Biorrhizae tei^ninalis sa- 

 tis exprimunt. 



